[{"text_idx": "#000000", "text": "Kodused katsed \u2013 valgete lillede va\u0308rvimine"}, {"text_idx": "#000001", "text": "Blogi, Kodused katsed, Teeme koos lastega"}, {"text_idx": "#000002", "text": "Ta\u0308itsa ausalt pole meil lillede va\u0308rvimine varem pa\u0308evakorras olnud. U\u0308hel pa\u0308eval lasteaiast rattaga kodu poole vurades ku\u0308sis Noorem o\u0303de, et mida me o\u0303htul teeme? Ta ikka ku\u0308sib, aga sel pa\u0308eval polnud mul vastust varuks. Viskasin siis selle peasopist ka\u0308hku leitud mo\u0303tte o\u0303hku \u2013 va\u0308rvime lumikellukesi!"}, {"text_idx": "#000003", "text": "Kodus panin ko\u0303ik kolm ratast kuuri ja kui ukse taha jo\u0303udsin, oli Noorem o\u0303de juba lumikellukese po\u0303o\u0303sas lageraiet teinud. Mul pole kellukesi palju, sest siin No\u0303mme liivas nad millegipa\u0308rast lihtsalt ei kasva. Toon neid igal kevadel maalt potiga juurde, algul o\u0303itsevadki potis, aga pa\u0308rast panen mulda. Ja\u0308rgmisel kevadel ta\u0308rkab mo\u0303ni o\u0303is ja edaspidi ei sedagi. Juba aastaid on nii. Tegelikult sibullilled ei armasta kuiva ja suvel pole siin kedagi liiva kastmas ka."}, {"text_idx": "#000004", "text": "Olin jo\u0303udnud selgitada, et teeme va\u0308rvivett nagu koduse fu\u0308u\u0308sika katses. Ja\u0308in ja\u0308llegi kuhugi kohmitsema ja kui tuppa jo\u0303udisn, olid klaasid juba laual, toiduva\u0308rv leitud, vesi klaasidesse valatud ja va\u0308rvivee segamine ka\u0308is ta\u0308ie hooga. Oleme jo\u0303udnud nii kaugele, et anna ainult idee ja see organiseeritakse sekundiga a\u0308ra. See vist on hea."}, {"text_idx": "#000005", "text": "Kuna to\u0308o\u0308tasin kunagi o\u0308o\u0308klubides ja kokteilindus huvitas, siis shotiklaase on kodus terve hunnik. Seekord sai kumbki 4 tu\u0308kki. U\u0308tlesin ku\u0308ll, et kollast ja oranz\u030ci ei tasu segada, aga kes see mind kuulab."}, {"text_idx": "#000006", "text": "Va\u0308rvumist oli ma\u0308rgata juba samal o\u0303htul, aga lo\u0303plikud pildid tegin o\u0308o\u0308pa\u0308ev hiljem. Kellukesed hakkasid siis juba a\u0308ra na\u0308rbuma, aga tuleb loota, et nad olid lihtsalt juba vanad, muidu on toiduva\u0308rv va\u0308hemalt lillede jaoks liiga mu\u0308rgine."}, {"text_idx": "#000007", "text": "Kellukesed on nu\u0308u\u0308d to\u0303ena\u0308oliselt igal pool juba a\u0308ra o\u0303itsenud, aga katseks vo\u0303ib kasutada u\u0308ksko\u0303ik milliseid valgeid lilli. Na\u0308iteks tulbid on kohe-kohe tulemas. Lihtsalt va\u0308rvitud vesi liigub mo\u0308o\u0308da taimevart u\u0308les ja va\u0308rvib o\u0303ie. Eks ta va\u0308rvib samamoodi ka lehed ja varre, aga see ei paista nii ha\u0308sti va\u0308lja. Aga kuhu see vesi ko\u0303ik taimes mahub? Tuleb va\u0308lja, et ei mahugi, hoopis aurustub teisest otsast ja see ongi tegelikult taimes vedelikku liigutav jo\u0303ud."}, {"text_idx": "#000008", "text": "Valgeid tulpe mul pole, aga su\u0308gise poole on kindlasti aster, gladiool vo\u0303i floks saadaval. Siis proovime kindlasti uuesti. Ja praegu turgatas u\u0308ldse nartsiss pa\u0308he. Milliseid valgeid lilli teie prooviksite va\u0308rvida?"}, {"text_idx": "#000009", "text": "18 erinevat piparkoogimajaMida teha 3 munast? Isetehtud va\u0308rv kriidiga ja mini-PavlovaKodused katsed \u2013 valgete lillede va\u0308rvimineJa\u0308a\u0308tisepulkadest putukad \u2013 teeme koos lastegaSuvine puhkus: 1 osa \u2013 Lottemaa"}, {"text_idx": "#000011", "text": "2 kommentaari \"Kodused katsed \u2013 valgete lillede va\u0308rvimine\"\nMeie proovisime ru\u0308hmas roose va\u0308rvida. Toiduva\u0308rvid olid ku\u0308ll sellise lo\u0303hnaga, et toidule neid ei julgeks lisada, aga katse jaoks sobisid ha\u0308sti. Lo\u0303ikasime varred ilusti lu\u0308hemaks, et oleks kiirelt tulemusi na\u0308ha, aga ei tulnud nii ha\u0308sti va\u0308lja kui internetist leida vo\u0303ib. Punase va\u0308rviga polnud peaaegu u\u0308ldse tulemust na\u0308ha, roheline o\u0303nneks andis aimu, et mingi va\u0308rvi muutus toimus. Katse parimaks tulemuseks ja\u0308i kolmas roos, kus vars sai pooleks lo\u0303igatud ning u\u0308ks ots rohelises, teine punases. Sealt oli o\u0303nneks arusaadav, et roos on nu\u0308u\u0308d va\u0308rviline. Ja\u0308tsime roosid igatahes veel vette, a\u0308kki on mo\u0303ni pa\u0308ev hiljem tulemus parem \ud83d\ude42\nRoose ei oska kommenteerida, aga kellukesed na\u0308rtsisid ku\u0308ll pa\u0308ev hiljem a\u0308ra. Nii et see toiduva\u0308rv ikka u\u0308ks o\u0303ige asi ei ole jah."}, {"text_idx": "#000012", "text": "2 kommentaari \"Kodused katsed \u2013 valgete lillede va\u0308rvimine\""}, {"text_idx": "#000013", "text": "Meie proovisime ru\u0308hmas roose va\u0308rvida. Toiduva\u0308rvid olid ku\u0308ll sellise lo\u0303hnaga, et toidule neid ei julgeks lisada, aga katse jaoks sobisid ha\u0308sti. Lo\u0303ikasime varred ilusti lu\u0308hemaks, et oleks kiirelt tulemusi na\u0308ha, aga ei tulnud nii ha\u0308sti va\u0308lja kui internetist leida vo\u0303ib. Punase va\u0308rviga polnud peaaegu u\u0308ldse tulemust na\u0308ha, roheline o\u0303nneks andis aimu, et mingi va\u0308rvi muutus toimus. Katse parimaks tulemuseks ja\u0308i kolmas roos, kus vars sai pooleks lo\u0303igatud ning u\u0308ks ots rohelises, teine punases. Sealt oli o\u0303nneks arusaadav, et roos on nu\u0308u\u0308d va\u0308rviline. Ja\u0308tsime roosid igatahes veel vette, a\u0308kki on mo\u0303ni pa\u0308ev hiljem tulemus parem \ud83d\ude42"}, {"text_idx": "#000023", "text": "Porgandisalat viit erinevat moodi (27,467)\nMida teha u\u0308lekasvanud kurkidega? (20,407)"}, {"text_idx": "#000025", "text": "Kuus sidrunit - Liivi blogiIssanda loomaaed on kirjuHeli blogiTagasi EestisSofikene"}]